**Saistošo noteikumu Nr.15  
MADONAS NOVADA PAŠVALDĪBAS 22.10.2015. SAISTOŠAO NOTEIKUMU NR.15 „Par dzīvokļa pabalstu bērnam bārenim un bērnam, kurš palicis bez vecāku gādības”  
paskaidrojuma raksts**

| **Paskaidrojumu raksta sadaļas** | **Norādāmā informācija** |
| --- | --- |
| 1. Projekta nepieciešamības pamatojums | * 1. Saistošo noteikumu „Par dzīvokļa pabalstu bērnam bārenim un bērnam, kurš palicis bez vecāku gādības” (turpmāk – Saistošie noteikumi) sagatavošana ir saistīta ar grozījumu stāšanos spēkā likumā “Par palīdzību dzīvokļa jautājumu risināšanā” 2015. gada 1. janvārī, kuri paredz noteikt jaunu palīdzības veidu – dzīvokļa pabalstu bērnam bārenim un bērnam, kurš palicis bez vecāku gādības (turpmāk – dzīvokļa pabalsts).   2. Saistošie noteikumi sagatavoti saskaņā ar likuma “Par palīdzību dzīvokļa jautājumu risināšanā” 25.2. panta pirmo un piekto daļu, kurā noteikts, ka pašvaldībai domes saistošajos noteikumos paredzētajā kārtībā jāmaksā dzīvokļa pabalsts, nosakot izdevumu segšanas normatīvus, kā arī dzīvokļa pabalsta apmēra aprēķināšanas un izmaksas kārtību. |
| 1. Īss projekta satura izklāsts | * 1. Saistošajos noteikumos iekļauti lietoto termini skaidrojumi, noteikti ar dzīvojamās telpas lietošanu saistīto izdevumu segšanas normatīvi, dzīvokļa pabalsta saņemšanas kārtība un kārtība, kādā tiek pieņemts lēmums par pabalsta piešķiršanu. |
| 1. Informācija par plānoto projekta ietekmi uz pašvaldības budžetu | * 1. Ieviešot dzīvokļa pabalstu, 2015. gadā tiek prognozēti izdevumi € 2500 apmērā. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | * 1. Nekādas ietekmes nav. |
| 1. Informācija par administratīvajām procedūrām | * 1. Saistošo noteikumu piemērošanā persona var vērsties Madonas novada pašvaldības Sociālajā dienestā pēc savas dzīvesvietas. |
| 1. Informācija par konsultācijām ar privātpersonām | * 1. Saistošo noteikumu grozījumu projekts ar paskaidrojumu rakstu publicēts Madonas novada pašvaldības mājaslapā internetā. |

Domes priekšsēdētājs A. Ceļapīters